REFERAT FRA MØTE I FAGTEAM F1 15.10.01

Til stede: Oddrun Øwre, Synnøve Haugen, Margrethe Jernes, Vivian H. Gullberg, Brit Aalberg Husebø, Vigdis Vangsnes, Nils Fjell, Thormod Stangenes, Kai Håkon Sunde, Svanhild Holme, Hilde Bjørgen (F1a), Morten Imsland (F1b), Øyvind Bjørkås

Forfall: Bjørn Bjørlykke, Sissel Lilletvedt

1) Torguka 42

· Margrethe gjør ferdig oversikt over tverrgruppene som studentene skal arbeide i tirsdag, onsdag, torsdag.

· Margrethe/Vivian samkjører notat om støttepunkter til diskusjonene i tverrgruppene.

· Fellers oppsummering før lunsj på fredag. Oddrun/Margrethe har hver sin klasse fra kl. 12.40. 

· Ellers går presentasjonene etter planen, og lærerne er til stede så mye som de har anledning til.

2) Neste periode uke 43 – 51

· Arbeidsgruppa har bestått av faglærere Brit, Margrethe og Nils, praksislærer Gerd Røstbø og studentene Anne Stine Gjerde (F1a) og Gro Larsen (F1b).

· Brit gikk igjennom forslaget til plan fra arbeidsgruppa. Hovedoppgave i perioden skal være at hver basisgruppe skal lage sin egen kultursti.

· Fagteamet kom med innspill/forslag til endringer. Arbeidsgruppa bearbeider dette og lager ukesplan for de enkelte ukene

3) Vurderingsordninger for F1-kullet 2001/2002

Forslag til vurderingsordning i matematikk og norsk var vedlagt innkallingen til møtet. Det ble ikke tid til å drøfte forslagene som skulle opp i studienemda 18.10., men det kom ingen motforestillinger fra fagteamet. Vurderingsordningen i estetiske fag blir som tidligere.

4) Studenterfaringer fra første praksisperiode

· Morten trakk fram en del ting som var kommet fra de ulike basisgruppene i F1b, og Hilde mente at mye av dette også var erfaringer i F1a.

· Mye av det som kom fram har med forventninger/rolleavklaringer å gjøre

· Morten renskriver de punktene som han tok opp på møtet og sender til praksisrettleiere.

· Praksisrettleiere drøfter dette med hver basisgruppe i sin klasse, og tar det som er nødvendig opp med barnehagene.

5) IKT v/Margrethe

· Vi må etter hvert få en bedre organisering av stoffet på Class Fronter

· Vi må etter hvert slutte å dele ut papir til studentene – legge alt inn på nettet i stedet

· IKT-krav må konkretiseres for studentene i neste periode

Møtet i fagteamet var slutt kl. 14.00.

Faglærere ble igjen for å drøfte noen studentsaker.

